Bolesť močového mechúra
Može sa každý deň užiť Ibalgin 400 alebo Paramox-Cod, mám chronický zápal močového mechúra. Lekári si nevedia so mnou už rady.
Dobrý deň,
ďakujeme za Vašu otázku.
Voľnopredajné lieky s analgetickým účinkom, ako Ibalgin, sa odporúčajú užívať krátkodobo. Je to z dôvodu minimalizácie rizika výskytu nežiaducich účinkov, čo sa dosiahne podávaním najnižšej účinnej dávky počas najkratšej potrebnej doby. Paramax-cod je liek viazaný na lekársky predpis. Výrobca tento liek odporúča užívať po dobu maximálne 3 dní. Ak nedôjde k zlepšeniu stavu, je potrebné prehodnotiť liečbu lekárom. Liečba chronickej bolesti, ako je tomu vo Vašom prípade, však patrí do rúk lekára, ktorý rozhoduje aj o potrebnej dĺžke liečby.
Prajem skorú úľavu od ťažkostí.
S pozdravom
PharmDr. Veronika Kiabová